pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-"วราวุธ" ลงพื้นที่ตรวจเยี่ยมและมอบแนวทางการดำเนินงานในพื้นที่อุทยานแห่งชาติศรีลานนา​ จ.เชียงใหม่
วันอาทิตย์ที่ 26 กรกฎาคม 2563
"วราวุธ" ลงพื้นที่ตรวจเยี่ยมและมอบแนวทางการดําเนินงานในพื้นที่อุทยานแห่งชาติศรีลานนา​ จ.เชียงใหม่
"วราวุธ" ลงพื้นที่ตรวจเยี่ยมและมอบแนวทางการดําเนินงานในพื้นที่อุทยานแห่งชาติศรีลานนา​ จ.เชียงใหม่
"วราวุธ" ลงพื้นที่ตรวจเยี่ยมและมอบแนวทางการดําเนินงานในพื้นที่อุทยานแห่งชาติศรีลานนา​ จ.เชียงใหม่
วันที่​ 25​  กรกฎาคม​ 2563 เวลา​ประมาณ 15.30  น.  นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​(รมว.ทส.)​ พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม​ อธิบดีกรมอุทยานแห่งชาติ​ สัตว์ป่า​ และพันธุ์พืช​ อธิบดีกรมป่าไม้​ และ​ผู้บริหารกระทรวงฯ​ ลงพื้นที่ตรวจเยี่ยมให้กําลังใจและ​ขอบคุณเจ้าหน้าที่
อุทยานแห่งชาติศรีลานนา​  นายอําเภอแม่แตง​ ผู้นําชุมชน​ ผู้ประกอบการเรือนแพร้านอาหาร​ทุกท่าน ที่ร่วมมือกันดําเนินงานเพื่อความเป็นอยู่ที่ดีของประชาชนในพื้นที่​  อีกทั้งชมการสาธิตการทํา​ CPR  และรับฟังบรรยายสรุปการดําเนินงานของอุทยานแห่งชาติศรีลานนา  พร้อมทั้งมอบแนวทางการดําเนินงานแก่เจ้าหน้า​ที่​โดยให้เจ้าหน้าที่​ พนักงาน​ และลูกจ้างทุกท่าน​เข้มงวด​ในเรื่องการป้องกันและควบคุมไฟป่า​ ควบคู่ไปกับการประสานร่วมมือกับหน่วยงานต่างๆ​ เพื่อสร้างความรับรู้​ ความเข้าใจกับกํานัน  ผู้ใหญ่บ้าน​  ผู้นําชุมชน​ และประชาชนในพื้นที่ ให้ตระหนักถึงผล
กระทบจากการเผาป่า​ และการเปลี่ยนแปลงสภาพภูมิอากาศ​ ด้านเรื่องการให้บริการนักท่องเที่ยว​  ขอให้เจ้า
หน้าที่ทุกท่านมีความรู้​ ความเข้าใจ​และความเอาใจใส่ที่ดีแก่นักท่องเที่ยวในทุกระดับ​ โดยโอกาสนี้​ นายภูพิชิต​ ช่วยบํารุ​ง​ หัวหน้าอุทยานแห่งชาติศรีลานนา​ และคณะ ให้การต้อนรับและรับมอบแนวทางการดําเนิน​ ณ​ อุทยานแห่งชาติศรีลานนา ต.บ้านเป้า​ อ.แม่แตง​ จ.เชียงใหม่
รัฐบาลไทย-ข่าวทำเนียบรัฐบาล-กรมศุลกากรจัดกิจกรรม CSR “ศุลกากร ส่งแรงใจ สู้ภัย COVID-19 Customs Care Community” [กระทรวงการคลัง]
วันศุกร์ที่ 24 เมษายน 2563
กรมศุลกากรจัดกิจกรรม CSR “ศุลกากร ส่งแรงใจ สู้ภัย COVID-19 Customs Care Community” [กระทรวงการคลัง]
กรมศุลกากรจัดกิจกรรม CSR “ศุลกากร ส่งแรงใจ สู้ภัย COVID-19 Customs Care Community”
นายกฤษฎา จีนะวิจารณะ อธิบดีกรมศุลกากร เป็นประธานจัดกิจกรรม CSR “ศุลกากร ส่งแรงใจ สู้ภัย COVID - 19 Customs Care Community” พร้อมคณะผู้บริหาร เพื่อมอบถุงยังชีพให้แก่พี่น้องประชาชนในชุมชนในพื้นที่บริเวณใกล้เคียง กรมศุลกากร จํานวน 6 ชุมชน ได้แก่ ชุมชนน้องใหม่ ชุมชนร่มเกล้า ชุมชนวัดคลองเตยใน 1 ชุมชนวัดคลองเตยใน 2 ชุมชนวัดคลองเตยใน 3 ชุมชนหัวโค้ง และกลุ่มลูกจ้างของกรมศุลกากรที่อาศัยอยู่ในพื้นที่ชุมชนต่างๆ รวมจํานวนทั้งสิ้น 2,100 ครัวเรือน และได้จัดซื้อข้าวสาร น้ํามันพืช น้ําตาล น้ําปลา น้ํามันหอย ไข่ไก่ น้ําตาลทราย น้ํายาล้างจาน และน้ําดื่ม สนับสนุนให้แก่กลุ่มรวมพลังชาวคลองเตยต้านโควิท 19 นําไปปรุงอาหารมอบให้แก่ประชาชนในพื้นที่เขตคลองเตย เพื่อบรรเทาความเดือดร้อนที่ได้รับผกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เมื่อวันที่ 24 เมษายน 2563 ณ บริเวณห้องโถง อาคาร 1 กรมศุลกากร
โดยกรมฯ เล็งเห็นถึงปัญหาความเดือดร้อนของประชาชน ได้ให้ความสําคัญคุณภาพชีวิตและสิ่งแวดล้อม จึงได้มอบหมายให้นายชูชัย อุดมโภชน์ ในฐานะหัวหน้า ศูนย์ฯ Covid - 19 ของกรมศุลกากร ดําเนินการจัดทําถุงยังชีพบรรจุสินค้าอุปโภคบริโภคซึ่งได้สนับสนุนอุดหนุนซื้อสินค้าจากกลุ่มวิสาหกิจชุมชนต่างๆ กลุ่มสหกรณ์ และผู้ค้าจากตลาดประชารัฐศุลกากรเพื่อชุมชน อันเป็นการสร้างรายได้และเป็นการกระตุ้นเศรษฐกิจฐานรากอย่างแท้จริง สําหรับถุงยังชีพได้เลือกวัสดุที่เป็นมิตรกับสิ่งแวดล้อมนํามาจัดทําเป็นถุงผ้าสามารถนํากลับมาใช้ซ้ําได้อีกเป็นไปตามมาตรการลด ทดแทน คัดแยกขยะมูลฝอยของรัฐบาลกําหนด
สําหรับการจัดกิจกรรมในวันนี้ กรมฯ ได้คํานึงถึงสุขอนามัยและความปลอดภัยจึงได้ดําเนินการตามมาตรการของกระทรวงสาธารณสุข Social Distancing และมาตรการ ของกรุงเทพมหานครเพื่อความเป็นระเบียบเรียบร้อยในการแจกสิ่งของ กรมฯ ได้ประสานกับสํานักงานเขตคลองเตย โดยสํานักงานเขตฯ ได้ส่งเจ้าหน้าที่พัฒนาชุมชนลงพื้นที่ไปกับกรมศุลกากรในการส่งมอบของให้แก่ชุมชนต่างๆด้วย
...............................................................
รัฐบาลไทย-ข่าวทำเนียบรัฐบาล-ปลัดกระทรวงพาณิชย์ หารือกับนางมาเรีย กุสตาวา (H.E. Mrs. Maria Gustava) เอกอัครราชทูตสาธารณรัฐโมซัมบิกประจำประเทศไทย
วันอังคารที่ 18 เมษายน 2560
ปลัดกระทรวงพาณิชย์ หารือกับนางมาเรีย กุสตาวา (H.E. Mrs. Maria Gustava) เอกอัครราชทูตสาธารณรัฐโมซัมบิกประจําประเทศไทย
นางสาววิบูลย์ลักษณ์ ร่วมรักษ์ ปลัดกระทรวงพาณิชย์ หารือกับนางมาเรีย กุสตาวา (H.E. Mrs. Maria Gustava) เอกอัครราชทูตสาธารณรัฐโมซัมบิกประจําประเทศไทย เกี่ยวกับความร่วมมือด้านการค้าข้าวทั้งในรูปแบบรัฐบาลต่อรัฐบาล   (G to G)
และแบบเอกชนต่อเอกชน (P to P) ตลอดจนความคืบหน้าเรื่องการบริจาคข้าวให้รัฐบาลโมซัมบิกเพื่อบรรเทา  ภัยพิบัติจากความแห้งแล้งในโมซัมบิก ณ ห้องรับรองชั้น 10 กระทรวงพาณิชย์ เมื่อเร็วๆ นี้
รัฐบาลไทย-ข่าวทำเนียบรัฐบาล-แนวปปฏิบัติด้านสาธารรณสุข
วันพุธที่ 17 มิถุนายน 2563
แนวปปฏิบัติด้านสาธารรณสุข
สําหรับนักท่องเที่ยวชายหาด
-สังเกตอาการตนเอง
-สวมหน้ากากอนามัย
-ล้างมือให้สะอาด
เว้นระยะห่าง
-กลุ่มเสี่ยงควรหลีกเลี่ยง
-ปฏิบัตืตามาตรการ
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมราชทัณฑ์พร้อมเดินหน้าต่อ ประชุมจัดตั้งนิคมอุตสาหกรรมราชทัณฑ์ ครั้งที่ ๘ ศึกษาดูงานเรือนจำกลางคลองเปรม และทัณฑสถานบำบัดพิเศษกลาง
วันศุกร์ที่ 14 สิงหาคม 2563
กระทรวงยุติธรรม โดยกรมราชทัณฑ์พร้อมเดินหน้าต่อ ประชุมจัดตั้งนิคมอุตสาหกรรมราชทัณฑ์ ครั้งที่ ๘ ศึกษาดูงานเรือนจํากลางคลองเปรม และทัณฑสถานบําบัดพิเศษกลาง
กระทรวงยุติธรรม โดยกรมราชทัณฑ์พร้อมเดินหน้าต่อ ประชุมจัดตั้งนิคมอุตสาหกรรมราชทัณฑ์ ครั้งที่ ๘ ศึกษาดูงานเรือนจํากลางคลองเปรม และทัณฑสถานบําบัดพิเศษกลาง
ในวันพฤหัสบดีที่ ๑๓ สิงหาคม ๒๕๖๓ เวลา ๐๙.๐๐ น. ณ ทัณฑสถานบําบัดพิเศษกลางและเรือนจํากลางคลองเปรม ถนนงามวงศ์วาน แขวงลาดยาว เขตจตุจักร กรุงเทพมหานคร ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม ในฐานะที่ปรึกษาคณะอนุกรรมการฯ เข้าร่วมการประชุมคณะอนุกรรมการเพื่อศึกษาแนวทางการจัดตั้งนิคมอุตสาหกรรมราชทัณฑ์ ครั้งที่ ๘/๒๕๖๓ โดยมี ดร.โฆสิต สุวินิจจิต ประธานคณะอนุกรรมการเพื่อศึกษาแนวทางการจัดตั้งนิคมอุตสาหกรรมราชทัณฑ์ กระทรวงยุติธรรม เป็นประธานการประชุมฯ พร้อมเข้าศึกษาดูงานภายในทัณฑสถานบําบัดพิเศษกลาง และเรือนจํากลางคลองเปรม เพื่อร่วมหารือถึงแนวทางการออกแบบโครงสร้างและการบริหารจัดการเรือนจําอุตสาหกรรมหรือเกษตรกรรม เพื่อแก้ไขปัญหาและพัฒนาพฤตินิสัยผู้ต้องขัง โดยมี นายกิตติพัฒน์ เดชะพหุล รองอธิบดีกรมราชทัณฑ์ และนางสาวปรีย์ธิดา สมจิตร ผู้อํานวยการกองพัฒนาพฤตินิสัย ให้การต้อนรับ และร่วมการประชุมดังกล่าว
กรมราชทัณฑ์ ได้รับความร่วมมือจากทั้งภาครัฐและเอกชนเป็นอย่างดี ในการร่วมหาแนวทางเพื่อจัดพื้นที่ดําเนินการใกล้แหล่งงาน ซึ่งการจัดตั้งนิคมอุตสาหกรรมราชทัณฑ์ เป็นอีกแนวทางหนึ่ง เพื่อลดความแออัดในเรือนจํา ควบคู่ไปกับการพัฒนาพฤตินิสัยผู้ต้องขัง ให้สามารถคืนคนดีสู่สังคมได้แท้จริงและยั่งยืน ตลอดจนช่วยแก้ไขปัญหาการขาดแคลนแรงงาน และยังสามารถพัฒนาทักษะฝีมือแรงงาน สร้างอาชีพ สร้างรายได้ให้กับผู้ต้องขัง และยังสามารถสร้างผู้ประกอบการใหม่ รวมถึงสร้างชุมชนคนเคยติดคุกที่มีความเข้าใจซึ่งกันและกัน มีการติดตามดูแล ป้องกันไม่ให้กลับเข้าสู่การกระทําผิดซ้ําอีก โดยในการประชุมในครั้งนี้ ได้รับเกียรติจากนายวิบูลย์ กรมดิษฐ์ กรรมการบริหาร และประธานเจ้าหน้าที่การตลาด บริษัท อมตะ คอร์ปอเรชั่น จํากัด (มหาชน) เป็นที่ปรึกษา และผู้ร่วมให้แนวคิด
“เรื่องการจัดหาแหล่งเงินทุนในการจัดตั้งนิคมอุตสาหกรรม รวมถึงแหล่งเงินทุนสําหรับผู้พ้นโทษเพื่อประกอบอาชีพอิสระ และการดํารงชีวิตหลังพ้นโทษอย่างมีคุณภาพ” โดยกรมราชทัณฑ์หวังเป็นอย่างยิ่งว่า การจัดตั้งนิคมอุตสาหกรรมราชทัณฑ์จะสามารถแก้ไขปัญหาความแออัดของผู้ต้องขังในคุกได้ในระดับหนึ่งและเป็นการลดปัญหาอาชญากรรมซ้ําซ้อน อีกทั้งป้องกันไม่ให้ผู้ที่เคยต้องโทษจําคุก
กลับไปกระทําผิดซ้ําอีก รวมถึงประโยชน์ในด้านเศรษฐกิจ ผู้ต้องขังถือได้ว่าเป็นแหล่งแรงงานฝีมือที่มีคุณภาพดี ค่าแรงงานถูก มีระเบียบวินัย สามารถเพิ่มขีดความสามารถในการแข่งขัน เกิดผู้ประกอบการใหม่ รวมถึงเป็นศูนย์กลางการผลิตและจําหน่ายผลิตภัณฑ์และบริการ
ของราชทัณฑ์ ตลอดจนเป็นแหล่งท่องเที่ยวเชิงสังคมอีกด้วย
รัฐบาลไทย-ข่าวทำเนียบรัฐบาล-การประชุมคณะกรรมการนโยบายบริหารจัดการแร่แห่งชาติ (คนร.) ครั้งที่ 3/2560
วันเสาร์ที่ 9 ธันวาคม 2560
การประชุมคณะกรรมการนโยบายบริหารจัดการแร่แห่งชาติ (คนร.) ครั้งที่ 3/2560
พลเอก ประวิตร วงษ์สุวรรณ รองนายกรัฐมนตรี มอบหมายให้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม รองประธาน คนร. (คนที่ 1) ทําหน้าที่เป็นประธานการประชุมคณะกรรมการนโยบายบริหารจัดการแร่แห่งชาติ ครั้งที่ 3/2560
พลเอก ประวิตร วงษ์สุวรรณ รองนายกรัฐมนตรี มอบหมายให้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม รองประธาน คนร. (คนที่ 1) ทําหน้าที่เป็นประธานการประชุมคณะกรรมการนโยบายบริหารจัดการแร่แห่งชาติ ครั้งที่ 3/2560 ผู้เข้าร่วมประชุม ประกอบด้วย กรรมการที่เป็นหัวหน้าส่วนราชการ ผู้แทนส่วนราชการ กรรมการผู้แทนภาคเอกชนเกี่ยวข้อง และกรรมการผู้ทรงคุณวุฒิ โดยมีนายทศพร นุชอนงค์ อธิบดีกรมทรัพยากรธรณี และนายจุลพงษ์ ทวีศรี รักษาราชการอธิบดีกรมอุตสาหกรรมพื้นฐานและการเหมืองแร่ ในฐานะกรรมการและเลขานุการ คนร.
ที่ประชุมมีมติเห็นชอบ (ร่าง) ยุทธศาสตร์การบริหารจัดการแร่ 20 ปี (พ.ศ. 2560-2579) และแผนแม่บทการบริหารจัดการแร่ พ.ศ.2560-2564 ตามยุทธศาสตร์ 4 ด้าน ดังนี้
ยุทธศาสตร์ที่ 1) การจําแนกเขตแหล่งแร่ที่สอดคล้องกับแนวนโยบาย “ประเทศมีความมั่นคงของฐานทรัพยากรแร่และวัตถุดิบ”
ยุทธศาสตร์ที่ 2) การกําหนดนโยบายการบริหารจัดการแร่ให้เกิดประโยชน์สูงสุดสอดคล้องกับแนวนโยบาย “การนําแร่มาใช้ ประโยชน์ต้องมีดุลยภาพ”
ยุทธศาสตร์ที่ 3) การพัฒนากลไกการกํากับดูแลและอํานวยความสะดวกสอดคล้องกับแนวนโยบาย “การพัฒนากลไกการบริหารจัดการแร่ตามหลักธรรมาภิบาล”
ยุทธศาสตร์ที่ 4) การเสริมสร้างและส่งเสริมการมีส่วนร่วมสอดคล้องกับแนวนโยบาย “การเสริมสร้างและส่งเสริมการมีส่วนร่วมในการบริหารจัดการแร่”
อย่างไรก็ตาม ที่ประชุมมอบหมายให้ฝ่ายเลขานุการฯ นําเสนอเรื่องเข้าสู่ที่ประชุมคณะรัฐมนตรีเพื่อพิจารณาให้ความเห็นชอบ ตามขั้นตอนของกฎหมายต่อไป
รัฐบาลไทย-ข่าวทำเนียบรัฐบาล-“ยุติธรรม” พัฒนาระบบงานอัตลักษณ์บุคคลของประเทศไทยตามมาตรฐานสากล
วันจันทร์ที่ 27 สิงหาคม 2561
“ยุติธรรม” พัฒนาระบบงานอัตลักษณ์บุคคลของประเทศไทยตามมาตรฐานสากล
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดและปาฐกถาพิเศษในโครงการสัมมนาระดับชาติ
เรื่อง “อัตลักษณ์บุคคลกับกระบวนการยุติธรรมไทยและความมั่นคงของชาติ”
ในวันจันทร์ที่ ๒๗ สิงหาคม ๒๕๖๑ เวลา ๐๙.๓๐ น.
ณ ห้องประชุมวายุภักษ์ ๕-๖ ชั้น ๕ โรงแรมเซ็นทรา บาย เซ็นทารา
ศูนย์ราชการและคอนเวนชันเซ็นเตอร์ ถนนแจ้งวัฒนะ กรุงเทพฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานในพิธีเปิดและปาฐกถาพิเศษในโครงการสัมมนาระดับชาติ
เรื่อง “อัตลักษณ์บุคคลกับกระบวนการยุติธรรมไทยและความมั่นคงของชาติ”
เพื่อสร้างความรู้ และความเข้าใจเกี่ยวกับงานอัตลักษณ์บุคคลที่จะมีผลเกี่ยวข้องกับ
กระบวนการยุติธรรมไทยและความมั่นคงของชาติ ตลอดจนการเปลี่ยนแปลงของบริบทโลกที่เกี่ยวข้อง
รวมทั้งเพื่อเป็นเวทีให้ทุกภาคส่วนได้นําเสนอความคิดเห็นและวิพากษ์เชิงสร้างสรรค์
เกี่ยวกับการพัฒนาระบบงานอัตลักษณ์บุคคลของประเทศไทย
เพื่อให้การพัฒนาอัตลักษณ์บุคคลของประเทศไทยมีเอกภาพ และมีทิศทางในเชิงบูรณาการ
ที่เกิดจากการมีส่วนร่วมจากทุกภาคส่วนอย่างแท้จริง
โดยมีหน่วยงานภาครัฐ ภาคเอกชน ภาคประชาสังคม ผู้ที่มีส่วนได้ส่วนเสียและสื่อมวลชน เข้าร่วมฯ
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า ข้อมูลอัตลักษณ์บุคคลนั้น
เป็นประโยชน์ต่อการพิสูจน์ความเป็นตัวตนของแต่ละบุคคล โดยในปัจจุบันหลายหน่วยงานได้จัดเก็บ
ข้อมูลอัตลักษณ์บุคคลต่าง ๆ เพื่อสนองต่อบทบาทและภารกิจของแต่ละหน่วยงาน
อาทิ สํานักงานสภาความมั่นคงแห่งชาติ สํานักงานตํารวจแห่งชาติ กรมการปกครอง กระทรวงมหาดไทย
กรมการกงสุล กระทรวงต่างประเทศ กรมการจัดหางาน กระทรวงแรงงานและสวัสดิการ
กระทรวงดิจิทัลเพื่อเศรษฐกิจและสังคม และหน่วยงานในสังกัดกระทรวงยุติธรรม
ดังนั้น การจัดงานครั้งนี้จึงถือเป็นการพัฒนาระบบงานอัตลักษณ์บุคคลจากหน่วยงานที่เกี่ยวข้อง
ที่จะได้ร่วมกันขับเคลื่อนบูรณาการข้อมูลอัตลักษณ์บุคคลให้เกิดความชัดเจนและเป็นองค์รวม
ภายใต้ความตระหนักรู้และความเข้าใจร่วมกันอย่างถูกต้อง
อันจะเป็นประโยชน์ต่อกระบวนการยุติธรรมไทยและความมั่นคงของชาติต่อไป
รัฐบาลไทย-ข่าวทำเนียบรัฐบาล-พม. ร่วมประชุมทวิภาคีไทย - เมียนมา เร่งทบทวนความร่วมมือเพื่อขจัดการค้ามนุษย์ให้หมดสิ้นไป
วันพุธที่ 15 สิงหาคม 2561
พม. ร่วมประชุมทวิภาคีไทย - เมียนมา เร่งทบทวนความร่วมมือเพื่อขจัดการค้ามนุษย์ให้หมดสิ้นไป
พม. ร่วมประชุมทวิภาคีไทย - เมียนมา เร่งทบทวนความร่วมมือเพื่อขจัดการค้ามนุษย์ให้หมดสิ้นไป
เมื่อวันที่ 9 ส.ค. 61 สาธารณรัฐแห่งสหภาพเมียนมาเป็นเจ้าภาพจัดประชุมทวิภาคีไทย - เมียนมา เพื่อทบทวนบันทึก ความเข้าใจระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐแห่งสหภาพเมียนมาว่าด้วยความร่วมมือในการต่อต้านการค้ามนุษย์ ครั้งที่ 2 โดยมี นางสาวอุษณี กังวารจิตต์ รองปลัดกระทรวงการพัฒนาสังคมและความมั่นคงของมนุษย์ และ พลตํารวจจัตวา Myint Htoo (หมินท์ ฮทู) ผู้กํากับกองต่อต้านการค้ามนุษย์ กรมตํารวจสาธารณรัฐแห่งสหภาพเมียนมา กระทรวงมหาดไทย เป็นหัวหน้าคณะของรัฐบาลทั้งสองประเทศ เข้าร่วมการประชุมเจรจาในบันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐแห่งสหภาพเมียนมาว่าด้วยความร่วมมือในการต่อต้านการค้ามนุษย์ ณ กรุงย่างกุ้ง สาธารณรัฐแห่งสหภาพเมียนมา
ประเทศไทยและเมียนมาได้มีการลงนามในบันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่ง สาธารณรัฐแห่งสหภาพเมียนมาว่าด้วย ความร่วมมือในการต่อต้านการค้ามนุษย์ฉบับแรก เมื่อวันที่ 24 เมษายน 2552 ต่อมาสถานการณ์การค้ามนุษย์มีการเปลี่ยนแปลง ทําให้ทั้งสองประเทศเห็นพ้องในการทบทวนบันทึกความเข้าใจ ดังกล่าว เพื่อให้ สอดคล้องกับสถานการณ์การค้ามนุษย์ในปัจจุบัน โดยที่ผ่านมา มีการจัดประชุมแล้ว 1 ครั้ง เพื่อทบทวนบันทึกความเข้าใจฯ ซึ่งประเทศไทยเป็นเจ้าภาพจัดการประชุม ณ จังหวัดเชียงราย โดยได้ข้อสรุปในประเด็นเรื่องการกําหนดขอบเขตของร่างบันทึก ความเข้าใจฯ คํานิยามคําศัพท์ที่เกี่ยวกับการดําเนินงานการต่อต้านการค้ามนุษย์ด้านการคุ้มครองผู้เสียหายจากการค้ามนุษย์ ความร่วมมือในการปราบปรามการค้ามนุษย์ การส่งกลับ – การคืนสู่สังคม การปฏิบัติการร่วม และการรักษาความลับของผู้เสียหาย จากการค้ามนุษย์ รวมทั้งข้อตกลงท้ายบันทึกความเข้าใจฯ
สําหรับสาระสําคัญของบันทึกความเข้าใจดังกล่าว แบ่งออกเป็น 5 ด้านหลัก ประกอบด้วย 1) ด้านการป้องกัน 2) การคุ้มครองผู้เสียหายจากการค้ามนุษย์ 3) ความร่วมมือในการปราบปรามการค้ามนุษย์ 4) การส่งกลับ และ 5) การคืนสู่สังคม ทั้งนี้ ปัญหาการค้ามนุษย์ไม่สามารถแก้ไขได้เพียงประเทศใดประเทศหนึ่ง ทั้งประเทศไทยและเมียนมาได้ตระหนักและเล็งเห็นถึงความสําคัญของการบูรณาการความร่วมมือร่วมกันในการจัดทําบันทึกความเข้าใจฯ เพื่อ ช่วยให้การดําเนินงานด้านการป้องกัน การคุ้มครองผู้เสียหายจากการค้ามนุษย์ การปราบปรามการค้ามนุษย์ และ การส่งกลับและการคืนสู่สังคม อย่างมีประสิทธิภาพและเกิดประโยชน์สูงสุดแก่ประชาชนของทั้งสองประเทศ ทั้งนี้ การเจรจาบันทึกความเข้าใจฯ ฉบับใหม่นี้ เป็นการแสดงเจตนารมณ์ร่วมกันของทั้งสองประเทศสําหรับกลไก ความร่วมมือกันในการป้องกัน ปราบปราม และขจัดการค้ามนุษย์ให้หมดสิ้นไป และหลังจากนี้ ทั้งสองประเทศจะได้มีการลงนามในบันทึกความเข้าใจฯ ร่วมกันต่อไป เพื่อแก้ปัญหาการค้ามนุษย์อย่างเป็นรูปธรรมในระยะยาวต่อไป
รัฐบาลไทย-ข่าวทำเนียบรัฐบาล-ธ.ก.ส. แจงมาตรการดูแลชาวนาผู้ปลูกข้าวของภาครัฐมุ่งเน้นความยั่งยืน
วันพฤหัสบดีที่ 6 กรกฎาคม 2560
ธ.ก.ส. แจงมาตรการดูแลชาวนาผู้ปลูกข้าวของภาครัฐมุ่งเน้นความยั่งยืน
ธ.ก.ส.ช่วยเหลือเกษตรกรผู้ปลูกข้าวเพื่อเพิ่มประสิทธิภาพการผลิต โดยสนับสนุนการทําประกันภัยนาข้าวเพื่อดูแลความเสี่ยงให้กับพี่น้องชาวนา  ส่งเสริมการลดต้นทุนการผลิต ด้วยการสนับสนุนการทําเกษตรแปลงใหญ่
ธ.ก.ส.ช่วยเหลือเกษตรกรผู้ปลูกข้าวเพื่อเพิ่มประสิทธิภาพการผลิต โดยสนับสนุนการทําประกันภัยนาข้าวเพื่อดูแลความเสี่ยงให้กับพี่น้องชาวนา ส่งเสริมการลดต้นทุนการผลิต ด้วยการสนับสนุนการทําเกษตรแปลงใหญ่ ดูแลเสถียรภาพราคาด้วยโครงการสินเชื่อชะลอการขายข้าวเปลือกที่ยุ้งฉาง และโครงการรวบรวมและแปรรูปข้าวเปลือกโดยกระบวนการสหกรณ์ ทําให้ราคาขายข้าวขยับตัวสูงขึ้นปัจจุบันราคาข้าวสูงถึงตันละ 11,200 บาท
นายสมศักดิ์ กังธีระวัฒน์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้ดําเนินการโครงการสินเชื่อชะลอการขายข้าวเปลือกนาปี ปีการผลิต 2559/60 ที่ผ่านมา ซึ่งเป็นหนึ่งในมาตรการช่วยเหลือเกษตรกรและรักษาเสถียรภาพราคาข้าวของรัฐบาล มีวัตถุประสงค์เพื่อชะลอปริมาณข้าวเปลือกไม่ให้ออกสู่ตลาดพร้อมกันในช่วงต้นฤดูเก็บเกี่ยว โดยชาวนาที่เข้าร่วมโครงการ ฯ สามารถเก็บรักษาข้าวไว้ในยุ้งฉางของตนเองหรือสถาบันเกษตรกร และได้รับแรงจูงใจเพื่อดูแลคุณภาพข้าวเปลือกตั้งแต่ก่อนขึ้นยุ้งและการเก็บรักษาจนกว่าจะนําออกขาย ซึ่งผลการดําเนินงาน ณ วันที่ 30 มิถุนายน 2560 มีเกษตรกรเข้าร่วมโครงการสินเชื่อชะลอการขายข้าวเปลือกนาปี 262,881 ราย ปริมาณข้าวเปลือก 1,429,032 ตัน จ่ายสินเชื่อไป 13,040 ล้านบาท และมีสถาบันเกษตรกรเข้าร่วมโครงการ 104 ราย ปริมาณข้าวเปลือก 159,003 ตัน จ่ายสินเชื่อไป 1,439 ล้านบาท สําหรับโครงการรวบรวมและแปรรูปข้าวเปลือกเพื่อสร้างมูลค่าเพิ่มผ่านสถาบันเกษตรกร ฤดูการผลิต 2559/60 ดําเนินการรวบรวมข้าวเปลือกได้จํานวน 1,627,544 ตัน สนับสนุนสินเชื่อ จํานวน 11,436 ล้านบาท
จากมาตรการช่วยเหลือเกษตรกรและการรักษาเสถียรภาพราคาข้าวของรัฐบาลในหลายโครงการที่มีการเกื้อหนุนกัน นอกจากช่วยลดความเสี่ยงและช่วยลดต้นทุนการผลิตให้กับเกษตรกรแล้ว ยังส่งผลให้ราคา ข้าวเปลือกในตลาดมีการปรับตัวสูงขึ้นถึงราคาตันละ 9,500 – 11,200 บาท ตามชนิดของข้าว ซึ่งส่งผลให้เกษตรกรที่ไม่มียุ้งฉางหรือไม่ได้เข้าร่วมโครงการได้รับโอกาสในการขายข้าวในราคาที่สูงขึ้นด้วยเช่นกัน
รัฐบาลไทย-ข่าวทำเนียบรัฐบาล-อว. จัดพิธีทำบุญตักบาตรและน้อมรำลึกเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันพ่อแห่งชาติ 5 ธ.ค. 2562
วันพุธที่ 11 ธันวาคม 2562
อว. จัดพิธีทําบุญตักบาตรและน้อมรําลึกเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันพ่อแห่งชาติ 5 ธ.ค. 2562
อว. จัดพิธีทําบุญตักบาตรและน้อมรําลึกเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันพ่อแห่งชาติ 5 ธ.ค. 2562
(4 ธันวาคม 256) กระทรวงการอุดมศึกษา วิทยาศาสตร์ วิจัย และนวัตกรรม จัดพิธีทําบุญตักบาตร ถวายภัตตาหารแด่พระสงฆ์ เนื่องในวันคล้ายวันพระบรมราชสมภพ วันชาติ และวันพ่อแห่งชาติ พุทธศักราช 2562 และน้อมรําลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมี ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม เป็นประธานในพิธี พร้อมด้วยคณะผู้บริหาร ข้าราชการ พนักงานและเจ้าหน้าที่ ในสังกัดกระทรวงการอุดมศึกษา วิทยาศาสตร์ วิจัย และนวัตกรรม ร่วมตักบาตรข้าวสารอาหารแห้งแด่พระสงฆ์ ณ บริเวณห้องโถง ชั้น 1 อาคารอุดมศึกษา 2 สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (ถนนศรีอยุธยา)
วันพ่อแห่งชาติของประเทศไทย ตรงกับวันที่ 5 ธันวาคม ของทุกปี ซึ่งตรงกับวันคล้ายวันพระบรมราชสมภพ พระบาทสมเด็จพระปรมินทรมหาภูมิพลอดุลยเดช เมื่อวันที่ 5 ธันวาคม 2470 ซึ่งกําหนดให้ดอกพุทธรักษา เป็นสัญลักษณ์ วันพ่อแห่งชาติ ที่ใช้เป็นตัวแทนในการมอบความเคารพบูชา อวยพรให้กับพ่อ และขอให้พ่อปกป้องคุ้มครองให้อยู่อย่างสงบสุขร่มเย็น นอกจากวันที่ 5 ธันวาคม จะเป็น "วันพ่อแห่งชาติ" แล้ว ยังถือเป็น "วันชาติของไทย" และ "วันดินโลก" อีกด้วย
สําหรับกิจกรรมที่นิยมปฏิบัติในวันพ่อแห่งชาติ ได้แก่ การประดับธงชาติที่อาคารบ้านเรือน, การจัดพิธีศาสนสงฆ์ ทําบุญใส่บาตร, การจัดกิจกรรมเกี่ยวกับการบําเพ็ญสาธารณประโยชน์ และที่ขาดไม่ได้สําหรับกิจกรรมวันพ่อแห่งชาติ คือ การมอบรางวัลพ่อตัวอย่างหรือพ่อดีเด่น เพื่อเทิดทูนพระคุณของพ่อ และยกย่องบทบาทของพ่อที่มีต่อครอบครัวและสังคม อีกทั้งยังเพื่อให้ผู้เป็นพ่อได้สํานึกในหน้าที่และความรับผิดชอบของตนอีกด้วย
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-นายกรัฐมนตรีและผู้นำลุ่มน้ำโขงเข้าร่วมการสัมนา Mekong – Japan Business Forum เชิญชวนภาคธุรกิจญี่ปุ่นเข้ามาร่วมพัฒนาและเติบโตไปกับไทยและประเทศลุ่มน้ำโขง
วันอังคารที่ 9 ตุลาคม 2561
นายกรัฐมนตรีและผู้นําลุ่มน้ําโขงเข้าร่วมการสัมนา Mekong – Japan Business Forum เชิญชวนภาคธุรกิจญี่ปุ่นเข้ามาร่วมพัฒนาและเติบโตไปกับไทยและประเทศลุ่มน้ําโขง
นายกรัฐมนตรีและผู้นําลุ่มน้ําโขงเข้าร่วมการสัมนา Mekong – Japan Business Forum เชิญชวนภาคธุรกิจญี่ปุ่นเข้ามาร่วมพัฒนาและเติบโตไปกับไทยและประเทศลุ่มน้ําโขง
วันนี้ (9 ต.ค. 2561) เวลา 14.00 น. ตามเวลาท้องถิ่น พลเอก ประยุทธ์ จันทร์โอชา นายกรัฐมนตรี และผู้นําลุ่มน้ําโขงเข้าร่วมการสัมนา Mekong – Japan Business Forum ซึ่งจัดโดยองค์การส่งเสริมการค้าต่างประเทศของญี่ปุ่น (JETRO) ณ โรงแรม Palace Tokyo กรุงโตเกียว ประเทศญี่ปุ่น และได้กล่าวแสดงวิสัยทัศน์ สรุปสาระสําคัญดังนี้
นายกรัฐมนตรีกล่าวชื่นชม JETRO ซึ่งจัดงานครั้งนี้ เพื่อให้มีการแลกเปลี่ยนข้อคิดเห็นและแสดงวิสัยทัศน์ในการขับเคลื่อนความร่วมมือเพื่อการเจริญเติบโตและการพัฒนาอย่างยั่งยืนในอนุภูมิภาคลุ่มน้ําโขง และขอบคุณ JETRO ที่มีบทบาทสําคัญในการส่งเสริมบทบาทสําคัญในการส่งเสริมการลงทุนของญี่ปุ่นในไทยมาโดยตลอด
นายกรัฐมนตรีกล่าวว่า ขณะนี้กลุ่มประเทศลุ่มน้ําโขงอยู่ในช่วงปรับตัวเข้ากับโลกปัจจุบัน ประเทศลุ่มน้ําโขงได้เห็นชอบแนแม่บท ACMECS ระยะ 5 ปี ซึ่งมีเป้าหมายพัฒนาความเชื่อมโยงอย่างไร้รอยต่อทั้งทางกายภาพ กฎระเบียบ และประชาชนสําหรับประเทศไทยนั้นได้มีการวางยุทธศาสตร์ชาติ 20 ปี ซึ่งเน้นการเติบโตอย่างมีคุณภาพและไม่ทิ้งใครไว้ข้างหลัง โดยยกระดับภาคอุตสาหกรรมและภาคบริการให้มีมูลค่าเพิ่มสูงขึ้น รวมทั้งเตรียมกําลังคนเพื่อรองรับอุตสาหกรรมในยุค 4.0 และโครงการ EEC จึงขอเชิญมาร่วมลงทุนเพื่อเติบโตไปด้วยกัน
โอกาสนี้ นายกรัฐมนตรีกล่าวถึงความมีเสถียรภาพทางการเมืองของไทยและการพัฒนาเศรษฐกิจ ซึ่งเติบโตอย่างต่อเนื่อง โดยเศรษฐกิจไทยปีที่แล้วเติบโตร้อยละ 3.9 และปีนี้คาดว่าจะเติบโตร้อยละ 4.2-4.7 พร้อมกล่าวถึง นโยบายการพัฒนาเศรษฐกิจของไทยในอนาคต โดยเฉพาะอย่างยิ่งการพัฒนาเศรษฐกิจภายใต้นโยบายประเทศไทย 4.0 และผลประโยชน์ที่ภาคเอกชนญี่ปุ่นจะได้รับจากการลงทุนใน EEC
ในช่วงท้าย นายกรัฐมนตรีเน้นย้ําว่า รัฐบาลไทยมีความมุ่งมั่นที่จะส่งเสริมความเชื่อมโยงในอนุภูมิภาค ควบคู่ไปกับการพัฒนาทรัพยากรมนุษย์และการอนุรักษ์สิ่งแวดล้อม ซึ่งไทยให้ความสําคัญและได้วางแผนระยะยาว จึงเชื่อมั่นว่าภาคธุรกิจของญี่ปุ่นสามารถเข้ามามีบทบาทสําคัญในการบรรลุเป้าหมายดังกล่าวได้
รัฐบาลไทย-ข่าวทำเนียบรัฐบาล-โฆษกฯ แจง รัฐบาลไม่ละเลยการเชื่อมโยงระดับภูมิภาค เดินหน้าลงทุนรถไฟฟ้าความเร็วสูงในประเทศเชื่อมต่อเพื่อนบ้านตามแผน เน้นดำเนินการด้วยความรอบคอบ ย้ำประเทศชาติต้องมาก่อน
วันเสาร์ที่ 25 มีนาคม 2560
โฆษกฯ แจง รัฐบาลไม่ละเลยการเชื่อมโยงระดับภูมิภาค เดินหน้าลงทุนรถไฟฟ้าความเร็วสูงในประเทศเชื่อมต่อเพื่อนบ้านตามแผน เน้นดําเนินการด้วยความรอบคอบ ย้ําประเทศชาติต้องมาก่อน
โฆษกฯ แจง รัฐบาลไม่ละเลยการเชื่อมโยงระดับภูมิภาค เดินหน้าลงทุนรถไฟฟ้าความเร็วสูงในประเทศเชื่อมต่อเพื่อนบ้านตามแผน เน้นดําเนินการด้วยความรอบคอบ ย้ําประเทศชาติต้องมาก่อน
วันนี้ (25 มีนาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่มีนักการเมืองออกมาวิจารณ์รัฐบาลว่าโครงการก่อสร้างรถไฟความเร็วสูงไม่มีความเชื่อมโยงระดับภูมิภาค ว่า รัฐบาลให้ความสําคัญกับการเชื่อมโยง (Connectivity) กับประเทศสมาชิกอาเซียนทั้ง 10 ประเทศ ทั้งการเชื่อมโยงคนกับคน โครงสร้างพื้นฐาน กฎกติกา และความร่วมมือในทุกด้าน โดยเฉพาะการเชื่อมโยงเส้นทางคมนาคมขนส่งระหว่างกัน ควบคู่กับการสร้างความพร้อมภายในประเทศ
“ในปี 2560 รัฐบาลมีแผนลงทุนก่อสร้างรถไฟความเร็วสูง 4 สาย คือ กทม.-นครราชสีมา (ภายใต้ความร่วมมือไทยจีน) กทม.-พิษณุโลก (ภายใต้ความร่วมมือไทย-ญี่ปุ่น) กทม.-ระยอง และ กทม.หัวหิน และจะเชื่อมต่อกับประเทศเพื่อนบ้านในอนาคต เช่น สายกทม.-นครราชสีมา จะก่อสร้างเพิ่มเติมไปยังหนองคาย เพื่อเชื่อมโยงกับ สปป.ลาว เข้าสู่จีนและยุโรป นอกจากนี้ กระทรวงคมนาคมยังมีแนวคิดที่จะเชื่อมโยงเส้นทางรถไฟความเร็วสูง กทม.-กัวลาลัมเปอร์ ซึ่งขณะนี้อยู่ระหว่างศึกษาความเหมาะสม”
ขณะเดียวกัน สนง.นโยบายและแผนการขนส่งและจราจร ยังได้เสนอโครงการรถไฟทางคู่ขับเคลื่อนด้วยระบบไฟฟ้า (รถไฟไฟฟ้า) ช่วงหาดใหญ่-ปาดังเบซาร์ ผ่านคณะกรรมการการรถไฟฯ กระทรวงคมนาคม และคณะรัฐมนตรี เพื่อให้พิจารณาในเร็ว ๆ นี้ จึงเห็นได้ว่ารัฐบาลไม่ได้ละเลยเรื่องการเชื่อมโยงเส้นทางคมนาคมในระดับภูมิภาค
“ทุกอย่างเป็นไปตามขั้นตอนของแผนที่กําหนดไว้ว่า เราจะเชื่อมโยงกับประเทศอื่น ๆ อย่างไร แต่ต้องอยู่บนพื้นฐานที่ประเทศชาติและประชาชนได้ประโยชน์ พร้อมทั้งดูศักยภาพของตัวเองด้วย โดยการลงทุนก่อสร้างรถไฟความเร็วสูงหรือรถไฟประเภทอื่นต้องให้ความสําคัญกับคนในประเทศก่อน เมื่อแต่ละพื้นที่มีความแข็งแกร่งและเชื่อมโยงกันแล้วก็จะต่อยอดไปยังประเทศเพื่อนบ้าน ซึ่งแต่ละขั้นตอนต้องใช้เวลาเพราะเป็นโครงการใหญ่ มีความซับซ้อน และใช้งบประมาณสูง”
**********************************